Βασίλης Μπουγιουκλάκης

Ο Βασίλης Μπουγιουκλάκης (22 Φεβρουαρίου 1944 - 31 Ιανουαρίου 1999) ήταν Έλληνας ηθοποιός.

Βιογραφικό 
Γεννήθηκε στον Πειραιά στις 22 Φεβρουαρίου του 1944 και πέθανε στη Νίκαια στις 31 Ιανουαρίου 1999. Η καταγωγή του πατέρα του Μάρκου ήταν από τα Μπουγιουκλιανά Παλαιών Ρουμάτων Χανίων.

Απόφοιτος (1966) της Δραματικής Σχολής του Εθνικού Θεάτρου, ο Βασίλης Μπουγιουκλάκης δούλεψε στο θέατρο για 25 και πλέον χρόνια συνεργαζόμενος με Αλέξη Μινωτή, Τζένη Καρέζη, Ρένα Βλαχοπούλου, Κώστα Χατζηχρήστο, Θανάση Βέγγο κ.ά. Συνεργάστηκε επί μια 8ετία (1968-1974) με το Θέατρο Τέχνης «Κάρολος Κουν» του Καρόλου Κουν. Συμμετείχε στα έργα Όνειρο καλοκαιρινής νύχτας του Ουίλλιαμ Σαίξπηρ, Κομμάτια και θρύψαλα του Γιώργου Σκούρτη, Πρόσωπα για βιολί και ορχήστρα του Ιάκωβου Καμπανέλλη κ.ά. Είχε παίξει σε πολλές ταινίες μαζί με τον Σωτήρη Μουστάκα και άλλους ηθοποιούς. Είχε τον ρόλο του δημάρχου Χαρχούδα στην παιδική ραδιοφωνική εκπομπή Εδώ Λιλιπούπολη,  την εποχή που ο Μάνος Χατζιδάκις ήταν διευθυντής του κρατικού ραδιοσταθμού Τρίτο Πρόγραμμα. Το 1980 ίδρυσε παιδική σκηνή ανεβάζοντας το έργο της γυναίκας του, Λιάνας, Το παράξενο όνειρο του Βασίλη. Το έργο παρουσιάστηκε στην Ελλάδα καθώς και στην ελληνική ομογένεια της Αμερικής, του Καναδά και της Ευρώπης.

Συμμετείχε σε κινηματογραφικές ταινίες και σειρές στην τηλεόραση. Παρουσίασε μεταξύ 1990-1992 την καθημερινή εκπομπή Κάμερα αλήθεια στο Κανάλι 29,  με ρεπορτάζ από τις λαϊκές αγορές καθώς και τη ραδιοφωνική εκπομπή Μια σκελίδα σκόρδο στο "Ράδιο Αθήνα". Όταν ο σταθμός μετατράπηκε σε Κανάλι 5 διώχτηκε με αποτέλεσμα να ταλαιπωρηθεί οικονομικά και ψυχικά τα τελευταία χρόνια της ζωής του.

Πέθανε από εγκεφαλικό επεισόδιο και κηδεύτηκε στο νεκροταφείο της Νεάπολης στη Νίκαια. Είχε δύο γιους, τον Μάρκο και τον Νίκο.

Τηλεοπτικές σειρές 
 Η ταβέρνα (1972), ΕΙΡΤ
 Εικοσιτετράωρο ενός παλιατζή (1972), ΕΙΡΤ
 Χωρίς ανάσα (1973), ΕΙΡΤ
 Το μαύρο κλειδί (1973), ΥΕΝΕΔ
 Το ποινικό μητρώο της Αθήνας (1973), ΥΕΝΕΔ
 Εν Αθήναις (1976), ΕΡΤ
 Το ταξίδι (1976), ΥΕΝΕΔ
 Ο ταξιτζής: Ζηλοτυπία (1978), ΥΕΝΕΔ
 Η τύχη της Μαρούλας (1978), ΕΡΤ
 Το ημερολόγιο ενός θυρωρού (1979), ΥΕΝΕΔ
 Εισβολή από άλλο πλανήτη (1979), ΕΡΤ
 Ορκιστείτε παρακαλώ (1982), ΥΕΝΕΔ
 Βραδυά επιθεώρησης (1984), ΕΡΤ
 Μια μέσα, μια έξω (1988), ΕΤ2

Κινηματογραφικές ταινίες

Βιντεοταινίες 
 Ο Βασίλης και ο φανταστικός κόσμος ενός παιδιού (1986)
 Γρανίτα από χιόνι (1986)
 Άμεση δράση παπάδων (1987)
 Δυο κοκόρια και οι κοκότες (1987)
 Η ... μικρομεσαία των μπάτσων σχολή (1987)
 Η κομπίνα του έρωτα (1987)
 Η τραπεζίτισσα της Black Bank (1987)
 Κομπίνες στις καμπίνες (1987)
 Ο κουμπάρος ο ξεφτίλας (1987)
 Χασάπης μόρτης και αλανιάρης (1987)
 Θηλυκή θύελλα (1989)
 Τα δίδυμα (1989)

Τηλεοπτικές θεατρικές παραστάσεις 
 Νεράντζια από τη Σικελία (1972), ΕΙΡΤ
 Το στρείδι και το μαργαριτάρι (1972), ΕΙΡΤ
 Το ποντικάκι (1972), ΥΕΝΕΔ
 Η μαύρη βαλίτσα (1973), ΥΕΝΕΔ
 Η ώρα της μητέρας (1973), ΕΙΡΤ
 Στην Αγι' Αναστάσα (1973), ΕΙΡΤ
 Τρέλλα με λοφίο (1973), ΕΙΡΤ
 Ο λάκκος και η φάβα (1976), ΕΡΤ
 Τι καλά που θά 'τανε (1979), ΥΕΝΕΔ
 Αστερισμοί (1980), ΥΕΝΕΔ
 Ο ληστής (1980), ΥΕΝΕΔ

Θεατρικές παραστάσεις 
 Κομμάτια και θρύψαλα (1977)
 Ο σεϊχης της Καβάλας (1974)
Παπαδόπουλος και CIA (1974-75)
 Σταυροφορίες (1979)

Κατάλογος βασικών πληροφοριών θεατρικών παραστάσεων στις οποίες συμμετείχε ο Μπουγιουκλάκης, ως ηθοποιός.

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

Εκπομπές 
 Κάμερα αλήθεια (1990), Κανάλι 29
 Ο Άγιος Βασίλης και τα δώρα του (1988), ΕΤ2

Τηλεπαιχνίδια τα οποία παρουσίαζε ή στα οποία συμμετείχε 
 Τα τετράγωνα των αστέρων (1980), ΕΡΤ

Παραπομπές 

Έλληνες άνδρες ηθοποιοί κινηματογράφου
Έλληνες άνδρες ηθοποιοί τηλεόρασης